# REPUBLIKA HRVATSKA

# KOPRIVNIČKO-KRIŽEVAČKA ŽUPANIJA

# VIJEĆE RODITELJA OSNOVNE ŠKOLE SOKOLOVAC

KLASA: 003-01/17-01/04

URBROJ: 2137-33-01-17-2

Sokolovac, 28.09.2017

*Z A P I S N I K*

sa ***1. sjednice Vijeća roditelja*** Osnovne škole Sokolovac održane dana 28. rujna 2017. godine u 16,30 sati u prostoriji škole, učionica glazbene i likovne kulture.

Prvu sjednicu Vijeća roditelja sazvao je i sjednici predsjedava do izbora predsjednika Vijeća roditelja ravnatelj škole Saša Korkut.

Sjednici prisustvuje 17 članova Vijeća roditelja:

Anita Žerjav, predstavnica 1.r., Ana Jelak, predstavnica 2.r, Mirko Vojvodić, predstavnik 3.r, Slađana Vincek,predstavnica 4.r, Dražen Katalenić, predstavnik 5.ar, Sanja Savić, predstavnica 5.b r, Iva Miličević, predstavnica 6.a r, Alma Lukan, predstavnica 6.b r, Blaženka Kos, predstavnica 7.a r, Marina Mar, predstavnica 7.b r, Goran Dević predstavnik 8. R, Marina Bugarin Knežević, predstavnica PŠ Srijem, Gordana Petani, predstavnica PŠ Srijem, Marina Borović, predstavnica PŠ Velika Mučna, Milan Podravac, predstavnik PŠ Velika Mučna, Martina Križek, predstavnica PŠ Mala Mučna i Dejan Mrzlečki, predstavnik PŠ Mala Mučna.

Sjednici nisu prisustvovali:

Biljana Ban, predstavnica PŠ Velika Mučna, opravdala izostanak

Slađana Stojanović, predstavnica PŠ Veliki Botinovac, opravdala izostanak

Ravnatelj škole konstatira da sjednici prisustvuje potrebna većina članova, prisutno je 17 od 19 članova izabranih u Vijeće roditelja za školsku godinu 2017./2018.

Sjednici prisustvuje ravnatelj škole Saša Korkut i tajnica škole Marijana Razman, kao zapisničar.

Za sjednicu Vijeća roditelja predložen je sljedeći *DNEVNI RED:*

1. Izbor predsjednika i zamjenika predsjednika Vijeća roditelja za školsku godinu 2017./2018.;
2. Predstavljanje Školskog kurikuluma Osnovne škole Sokolovac za školsku godinu 2017./2018. i rasprava;
3. Izvješće o realizaciji Godišnjeg plana i programa rada škole za školsku godinu 2016./2017
4. Predstavljanje Godišnjeg plana i programa rada Osnovne škole Sokolovac za školsku godinu 2017./2018. i rasprava;
5. Aktualna pitanja vezana uz početak školske godine;
6. Razno.

ZAPISNIČAR : PREDSJEDNIK VIJEĆA RODITELJA:

Marijana Razman Goran Dević

Budući da nije bilo drugih prijedloga ni primjedbi ravnatelj daje na usvajanje predloženi dnevni red.

Članovi Vijeća roditelja jednoglasno su prihvatili predloženi dnevni red te prešli na rad po istome.

**Točka 1.**

Pod točkom 1. Izbor predsjednika i zamjenika predsjednika Vijeća roditelja za školsku godinu 2017./2018. ravnatelj obrazlaže da je bi Vijeće roditelja trebalo izabrati predsjednika i zamjenika predsjednika Vijeća roditelja.

Članovi Vijeća roditelja predlažu Gorana Devića za predsjednika Vijeća roditelja.

 Goran Dević prihvaća kandidaturu. Ravnatelj škole daje prijedlog na glasovanje.

Vijeće roditelja jednoglasno donosi

**O D L U K U**

Goran Dević izabran je za predsjednika Vijeća roditelja Osnovne škole Sokolovac

Predsjedavanje sjednicom Vijeća roditelja preuzima izabrani predsjednik Vijeća roditelja Goran Dević (dalje u tekstu:Predsjednik vijeća roditelja).

Predsjednik Vijeća roditelja obrazlaže da bi Vijeće roditelja trebalo predložiti i izabrati zamjenika predsjednika Vijeća roditelja.

Za zamjenika predsjednika Vijeća roditelja predložena je Blaženka Kos koja prihvaća kandidaturu.

Budući da nema drugih prijedloga, predsjedavatelj daje prijedlog na glasovanje.

Vijeće roditelja jednoglasno donosi

**O D L U K U**

Blaženka Kos izabrana je za zamjenicu predsjednika Vijeća roditelja Osnovne škole Sokolovac.

**Točka 2.**

Pod točkom 2. Predstavljanje Školskog kurikuluma Osnovne škole Sokolovac za školsku godinu 2017./2018. i rasprava predsjednik Vijeća roditelja daje riječ ravnatelju koji objašnjava da u skladu s odredbama Zakona o odgoju i obrazovanju u osnovnoj i srednjoj školi, na sjednici Učiteljskog vijeća održanoj dana 26.09.2017. godine usvojen je prijedlog Školskog kurikuluma Osnovne škole Sokolovac za školsku godinu 2017./2018., a sada bi Vijeće roditelja trebalo dati mišljenje o prijedlogu kojeg onda na svojoj sjednici donosi Školski odbor.

Školski kurikulum mora se donijeti do 30. rujna tekuće školske godine i objaviti na mrežnoj stranici škole.

Ravnatelj škole je održao prisutnima detaljnu prezentaciju prijedloga Školskog kurikuluma.

Otvara se rasprava o prezentiranom prijedlogu.

Kako nije bilo daljnjih pitanja, primjedbi, ni prijedloga ravnatelj predlaže Vijeću roditelja da dade svoje mišljenje na prijedlog Školskog kurikuluma Osnovne škole Sokolovac za školsku godinu 2017./2018.

ZAPISNIČAR : PREDSJEDNIK VIJEĆA RODITELJA:

Marijana Razman Goran Dević

Predsjednik vijeća roditelja daje prijedlog na glasovanje.

Vijeće roditelja Osnovne škole Sokolovac jednoglasno daje

**POZITIVNO MIŠLJENE**

 na prijedlog Školskog kurikuluma Osnovne škole Sokolovac za školsku godinu 2017./2018.

**Točka 3.**

Pod točkom 3. Izvješće o realizaciji Godišnjeg plana i programa rada škole za školsku godinu 2016./2017. Predsjednik vijeća roditelja daje ravnatelju riječ koji uvodno obrazlaže da je Godišnji plan i program rada Osnovne škole Sokolovac realiziran prema planiranom, tokom godine su redovno rađene izmjene i dopune dokumenta ovisno o promjenama u broju učenika ili promjenama kod djelatnika. Detaljno prezentira izvješće o realizaciji.

Vijeće roditelja jednoglasno usvaja ravnateljevo Izvješće o realizaciji Godišnjeg plana i programa rada škole za školsku godinu 2016./2017.

**Točka 4.**

Pod točkom 4. Predstavljanje Godišnjeg plana i programa rada Osnovne škole Sokolovac za školsku godinu 2017./2018. i rasprava predsjednik vijeća roditelja daje riječ ravnatelju koji prezentira prisutnima prijedlog Godišnjeg plana i programa rada OŠ Sokolovac za školsku godinu 2017./2018..

Nakon prezentacije otvara se rasprava.

Kako nije bilo pitanja, primjedbi, ni prijedloga Predsjednik Vijeća roditelja predlaže Vijeću roditelja da dade svoje mišljenje na ravnateljev prijedlog Godišnjeg plana i programa rada Osnovne škole Sokolovac za školsku godinu 2017./2018.

Vijeće roditelja Osnovne škole Sokolovac jednoglasno daje

**POZITIVNO MIŠLJENJE**

na prijedlog Godišnjeg plana i program rada Osnovne škole Sokolovac za školsku godinu 2017./2018.

**Točka 5.**

Pod točkom 4. Aktualna pitanja vezana uz početak školske godine predsjednik Vijeća roditelja daje riječ ravnatelju koji informira prisutne da su od školske godine 2017./2018. u OŠ Sokolovac uvedeni e-dnevnici. Razrednici su na roditeljskim sastancima dali sve potrebne informacije roditeljima vezano uz korištenje e-dnevnika.

Došlo je do promjene učitelja na radnim mjestima matematike, fizike, kemije, biologije i prirode zbog odlaska učitelja u mirovnu.

Projekt besplatne prehrane ove godine ide pod nazivom „Svi u školi, svi pri stolu“ nositelj projekta je Koprivničko-križevačka županija.

 Jelovnik će se i dalje objavljivati na webu zadnji tjedan u mjesecu za slijedeći mjesec.

Na Internet stranici škole i oglasnoj ploči je objavljen raspored učitelja po danima za davanje informacija roditeljima.

**Točka 6.**

Pod točkom 6. Razno predsjednik Vijeća roditelja daje riječ roditeljima koji navode problem kašnjenja školskog autobusa na relaciji Prekogora.

Ravnatelj odgovara da će razgovarati sa prijevoznikom.

Predstavnici roditelja iz PŠ Srijem postavljaju pitanje dovršenja krovišta na sjenici u PŠ Srijem.

Ravnatelj odgovara da prikupljaju ponude za nabavu pokrova.

Kako nije bilo daljnjih pitanja ni prijedloga, ravnatelj se zahvalio svima prisutnima na sudjelovanju.

 Sjednica Vijeća roditelja zaključena je u 18.30 sati.

ZAPISNIČAR : PREDSJEDNIK VIJEĆA RODITELJA:

Marijana Razman Goran Dević